open-index/open-wikipedia-markdown huggingface dataset:
Silversun Pickups

**Silversun Pickups** é unha banda de rock alternativo estadounidense procedente da cidade dos Ánxeles e formada no ano 2002. O grupo está composto por Brian Aubert, Nikki Monninger, Christopher Guanlao e Joe Lester.

A banda ublicou o seu EP de estrea, *Pikul*, en xullo do ano 2005, e o seu primeiro longa duración, *Carnavas*, o 26 de xullo do 2006. O seu segundo traballo, *Swoon*, apareceu o 14 de abril do 2009. *Neck of the Woods*, o terceiro álbum da banda, saíu á venda o 8 de maio de 2012. Lanzaron o seu cuarto traballo, *Better Nature*, o 25 de setembro de 2015, e o seu quinto, ''Widow's Weeds*, o 7 de xuño de 2019. O seu sexto álbum, *Physical Thrills*, apareceu o 19 de agosto de 2022 e o sétimo e máis recente, *Tenterhooks'', saíu á venda o 6 de febreiro de 2026.

## Discografía 
## Véxase tamén 
### Ligazóns externas 
* Páxina oficial
Pazos, Cadós, Bande

**Pazos** é un lugar da parroquia de Cadós no concello ourensán de Bande na comarca da Baixa Limia. Tiña 11 habitantes no ano 2011 segundo datos do INE e do IGE, dos cales 6 eran homes e 5 mulleres. Iso supón unha diminución da poboación respecto a 2010, cando tiña 13 habitantes (7 homes e 6 mulleres).
## Lugares e parroquias 
### Lugares de Bande 
### Parroquias de Bande 
## Notas
Qurban Qurbanov

**Qurban Osman oğlu Qurbanov**, nado en Zagatala o 13 de abril de 1972, é un exfutbolista azerí.

## Carreira 
Xogou en varios equipos pequenos en Rusia e nos principais equipos do fútbol de Azerbaidján.

### Internacional 
É o xogador que máis goles marcou na selección de fútbol de Azerbaidján con 12 goles.

## Véxase tamén 
### Ligazóns externas 
* Perfil en national-football-teams.com
Nerio (revista)

***Nerio*** foi unha revista quincenal editada en Corcubión entre 1920 e 1921.

## Historia e características 
Subtitulada *Revista quincenal independente. Órgano defensor de los intereses de la comarca de Corcubión*, apareceu o 1 de xullo de 1920. Posteriormente, na campaña pro-ferrocarril A Coruña-Carballo-Corcubión cambiou o seu subtítulo por *Órgano de defensa. Corcubión-Muros*, converténdose nunha publicación comarcal. Promovida por Pepe Miñones, estaba dirixida por Segundo Rey Fernández. Entre os seus colaboradores figurou Roberto Blanco Torres. Tiña correspondentes en toda a comarca, Arxentina e Cuba. Incluíu actualidade comarcal, agrícola, marítima, traballos históricos e literatura. Cesou a súa publicación co número 17 en setembro de 1921.
Recibe o seu nome da tribo dos nerios, que poboaban a zona antigamente.

## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia da Coruña
Alisanos

Na relixión galo-romana, **Alisanos** ou **Alisaunus** foi un deus local adorado no que hoxe é a Côte-d'Or en Borgoña e en Aix-en-Provence .

A inscrición de Gevrey-Chambertin en Côte-d'Or está en lingua gala:

:DOIROS SEGOMARI
:IEVRV ALISANV
:*Doiros (fillo) de Segomaros adicou (isto) a Alisanos*

A inscrición de Visignot, tamén da the Côte-d'Or, está en latín:

:DEO·ALISANO·PAVLLINVS ❧
:PRO·CONTEDIO·FIL·SVO ❧
:V·S·L·M·
:*Paullinus ten cumprido libremente e merecidamente o seu voto ó deus Alisanus en nome do seu fillo Contedius*

A raíz *Alisa-* do nome *Alisanus* é fonoloxicamante comparable co protocelta **alisā*, ‘amieiro’. Polo contrario Miranda Green relaciona o teónimo co topónimo Alesia, o que suporía que foi un deus-montaña.

## Notas
Clan Anstruther

O **Clan Anstruther** é un clan escocés de Anstruther en Fife, no leste de Escocia.

## Historia 
### Orixe do nome 
O nome procede do pobo de Anstruther, cuxo nome foi adoptado polo clan.

### Orixe do clan 
Alexandre I de Escocia concedeu as terras de Anstruther a William de Candela a comezos do século XII. Existen varias serie teorías suxeridas da orixe de William, pero apuntan cara aos normandos, en Italia. Sábese que Guillerme I de Inglaterra procurou axuda do Conde de Candela, que enviou o seu fillo. É probable que ese fillo fose William de Candela, que recibiu a concesión de terras de Alexandre.

O fillo de William de Candela, tamén chamado William, foi benfeitor dos monxes de Balmerino Abbey. A zona ocupada hoxe en día polo Museo escocés de pesca en Anstruther foi un agasallo para William. A seguinte xeración da familia, Henry (que xa non se chamou de Candela), foi descrito como 'Henricus de Aynstrother dominus ejusdem' nunha carta confirmando doazóns de terras para Balmerino Abbey.

Henry Anstruther acompañou a Lois IX ás Cruzadas e xurou lealdade a Eduardo I de Inglaterra en 1292, e de novo en 1296.

### Século XVI e Guerra anglo-escocesa 
En 1483, Andrew Anstruther de Anstruther confirmou o seu dereito a baronato e en 1513 loitou contra os ingleses na Batalla de Flodden Field durante a Guerra anglo-escocesa.

O seu segundo fillo, David, loitou na Batalla de Pavia en 1520 ó servizo de Francisco I de Francia no rexemento de escoceses. Esta liña rematou coa morte do último barón d'Anstrude en 1928.

O tataraneto de Andrew, Sir James Anstruther foi escollido como compañeiro para o novo Xacobe VI de Escocia e I de Inglaterra, que o nomeou Hereditary Grand Carver,, un título aínda hoxe en poder do xefe da familia. En 1595, tornouse Mestre da Casa.

Sir Phillip Anstruther, o segundo fillo de Sir Robert, liderou ó Clan e loitou durante a guerra civil, e recibiu a Carlos II de Inglaterra no Castelo Dreel despois da súa coroación en Scone no ano 1651. Phillip Anstruther foi máis tarde tomado prisioneiro na Batalla de Worcester en 1651.

## Xefe do clan 
O xefe do Clan Anstruther é Tobias Alexander Campbell Anstruther de Ilk e Balcaskie.

## Castelos do clan 
O asentamento mantense en Balcaskie. Airdrie House e o Castelo Newark en Fife tamén pertence ós Anstruthers.

## Notas 
## Véxase tamén 
### Ligazóns externas 
* Páxina oficial do Clan Anstruther 
* External link: Electric Scotland - Anstruther
Dumnonia

**Dumnonia** é o nome latinizado dun reino ou conxunto de sub-reinos britanos da Britania posromana que existiu entre o século IV e o século VIII d.C., na península hoxe coñecida como Cornualla. Incluía a área coñecida posteriormente como Devon, así como partes de Somerset e, posiblemente, Dorset. A súa fronteira oriental estaba suxeita a continuos cambios.

[miniatura|[Cadbury Castle, Somerset]]
Interprétase xeralmente que incluía "Cornubia" ou Cornualla, aínda que o reino de Cornualla estaba poboado por unha subtribo, os cornovii, que aparentemente posuíron un alto grao de independencia que mantiveron mesmo despois de que outras zonas de Dumnonia caesen baixo control anglosaxón, entre os séculos VII e X d.C.

## Nome 
miniatura|dereita|Tribos célticas do sur de Britania ó inicio do período romano

O nome do reino procede dos Dumnonii, unha tribo celta britónica que habitaba xa o suroeste da illa cando os romanos chegaron a Britania, de acordo coa *Geographia* de Claudio Tolomeo. Variacións do nome Dumnonia inclúen “Domnonia” e “Damnonia”, sendo acuñado este último por San Gildas no século VI d.C., facendo un xogo de palabras coa expresión latina “damnum”, que significa condenación. Era un xeito un tanto xocoso de manifestar a negativa opinión que lle merecía o entón gobernante do reino, Constantino de Dumnonia. O nome ten orixes etimolóxicas na raíz protocéltica “*dumno-“, que significa tanto “fondo” como “mundo”. Outras tribos con nomes similares existiron en Escocia (Damnonii) e Irlanda (Fir Domnann).

## Notas
Taboada Club de Fútbol

O **Taboada Club de Fútbol** é un equipo galego de fútbol de Taboada. Fundado en 1973, xoga no grupo norte da Primeira Autonómica de Galicia.

## Historia 
Desde 1949 existiu na vila o Relámpago, que xogaba os seus encontros no verán contra o Melide, o Monterroso ou en 1958 contra o Antas de Ulla. O equipo, con uniforme amarelo, xogaba no campo de San Roque, no monte da Fervenza (fronte a Covas, na parroquia de Castelo). Outras formacións parroquiais foron as de San Pedro de Bembibre, Ansar e Esperante. Tamén noutras, como Moreda e Taboada dos Freires, trataron de organizar equipos de fútbol.

O Taboada Club de Fútbol naceu na asemblea xeral de socios celebrada o 1 de xaneiro de 1973. Houbo partidarios de manter o nome do Relámpago para o club, mais a proposta non prosperou. O uniforme está formado por camiseta branquiazul a raias verticais, pantalón azul e medias azuis.

O Taboada CF comezou xogando na tempada 1973-74 na Liga Provincial, disputando o primeiro partido o domingo 23 de decembro de 1973 na casa contra o Mindoniense. Do Campionato Provincial pasou á Liga de Montaña na tempada 1977-78, cunha reestruturación da Segunda Rexional. Ascendeu a Primeira Rexional na tempada 1982-83, para volver dous anos despois á Segunda. Alí permaneceu dez tempadas, en 1994-95 sobeu outra vez a Primeira Rexional.

En conxunto, para o século XX, foron quince tempadas en Segunda Rexional (da Montaña denominouse algúns anos), seis en Primeira Rexional, ademais dos inicios na Liga Provincial con catro tempadas. Proclamouse campión da Segunda Rexional nas ligas 1988-89 (na que non ascendeu, deixando o seu lugar ao Roupar) e en 1993-94. Acadou así mesmo tres copas, a primeira en 1980 (Copa da Montaña) que lle gañou o  C:F Boimorto, e as outras dúas Copas Deputación en 1989 gañada no Campo da Ponte ao C.D. Rábade  e 1993,na Ribela contra S.G. Comercial (nos penaltis despois dun partido inexquecible que rematou 4-4); chegando tamén  ao final da mesma Copa Deputación  en 1987 que perdeu en Palas de Rei contra o Parga CF e en 2013,o ano que celebraba o seu 40 aniversario,a máis recente e que perdeu no Sangoñedo contra Ribadeo CF, 1-0.

O alcalde Jesús González Rodríguez proxectou un campo de fútbol na Medela, que foi remodelado con drenaxe na temporada 1986-87, e a mediados da década de 1990 mellorouse a a iluminación.

## Datos do club 
### Historial na liga
## Presidentes 
*José Rivas Rodríguez (1973-1974)
*Antonio García Fontao (1974-1982)
*José Vázquez Saá (1982-1986)
*José Ramos Ledo (1986-1988)
*José Francisco Ledo González (1988-1994)
*Remigio Pérez Lage (1994-1998)
*Marcos Vázquez Gavieiro (1998-2017)
*Jose Manuel Montes Blanco(2017-

## Equipo filial 
O Taboada ten un equipo filial, o **Taboada CF B**, que xoga na tempada 2018/19 na Terceira Galicia.

## Véxase tamén 
### Ligazóns externas 
*Sitio web oficial
Club de Fútbol Dumbría

O **Club de Fútbol Dumbría** é un equipo de fútbol galego do concello de Dumbría, na provincia da Coruña. Foi fundado en 1996 e na actualidade compite no Grupo 2 da Primeira Autonómica de Galicia.

## Uniforme 
***Uniforme titular**: Camiseta branca, pantalón azul mariño e medias brancas.

## Datos do club 
### Historial na liga
## Véxase tamén 
### Ligazóns externas 
*Sitio web oficial
Unión Deportiva Carral

A **Unión Deportiva Carral** é un club de fútbol galego do concello de Carral, na provincia da Coruña. Foi fundado o 16 de agosto 1943 por Eduardo Pérez y Pérez e Manuel Pérez Pereira e na actualidade xoga no grupo norte da Preferente Autonómica de Galicia.

## Uniforme 
***Uniforme titular**: Camiseta branca, pantalón branco e medias brancas.

## Datos do club 
### Historial na liga
## Véxase tamén 
### Ligazóns externas 
* Web oficial da UD Carral
* Datos do club en lapreferente.com
Xallas de Santa Comba Club de Fútbol

O **Xallas de Santa Comba Club de Fútbol** é un equipo de fútbol galego do concello de Santa Comba, na provincia da Coruña. Foi fundado en 2012 por unión do Santa Comba Fútbol Club e o Xallas Club de Fútbol. Actualmente xoga na Preferente Autonómica de Galicia.

## Uniforme 
***Uniforme titular**: Camiseta verde e laranxa a dúas metades, pantalón branco e medias brancas.

## Datos do club 
### Historial na liga 
## Véxase tamén 
*Datos do club en lapreferente.com
Chlamydoselachus

***Chlamydoselachus*** é o xénero tipo da familia dos clamidoseláquidos (*Chlamydoselachidae*).

Abrangue dúas especies vivas: *Chlamydoselachus anguineus* (o tiburón anguía), citado nas augas de Galicia, e *C. africanus*, o tiburón anguía surafricano, obxecto de discusión académica. Ademais, abrangue oito especies extintas.

## Especies 
'*Xénero *Chlamydoselachus'''* Garman, 1884
* *Chlamydoselachus africana* Ebert & Compagno, 2009 (tiburón anguía surafricano)
* *Chlamydoselachus anguineus* Garman, 1884 (tiburón anguía)
* *Chlamydoselachus bracheri* † Pfeil, 1983
* *Chlamydoselachus gracilis* † Antunes & Cappetta, 2001
* *Chlamydoselachus goliath* † Antunes & Cappetta, 2001
* *Chlamydoselachus fiedleri* † Pfeil, 1983
* *Chlamydoselachus lawleyi* † Davis, 1887
* *Chlamydoselachus thomsoni* † Richter & Ward, 1990
* *Chlamydoselachus tobleri* † Leriche, 1929

## Notas 
## Véxase tamén 
### Bibliografía 
* Allen, Thomas B. (1999): *The Shark Almanac*. Nova York: The Lyons Press. ISBN 1-55821-582-4.
* Compagno, Leonard; Marc Dando & Sarah Fowler (2005): *Sharks of the World*. New Jersey: Princeton University Press. ISBN 0-691-12072-2.

### Outros artigos 
* Tiburóns
* Hexanquiformes
* Clamidoseláquidos

### Ligazóns externas 
* *Chlamydoselachus*  en Catalogue ou Life.  Consultada o 2/12/2012. 
* https://www.itis.gov/servlet/SingleRpt/SingleRpt?search_topic=TSN&search_value=159812#null*Chlamydoselachus* en SIIT.  Consultada o 25/05/2019 
* *Chlamydoselachus* en World Register of Marine Species.  Consultada o 2/12/2012. 
* *Chlamydoselachus* en Animal Diversity Web.  Consultada o 2/12/2012. 
* *Chlamydoselachus'' en NCBI.  Consultada o 2/12/2012.
Coma (medicina)

En medicina, o **coma** (do grego *κῶμα* ou *κωμα*, que significa sono profundo) é un estado severo de perda de conciencia, que pode resultar dunha gran variedade de condicións incluíndo as intoxicacións (drogas, alcol ou tóxicos), anomalías metabólicas (hipoglicemia, hiperglicemias, cetose), enfermidades do sistema nervioso central, ictus, traumatismo cranio-encefálico, convulsións e hipoxia. As causas metabólicas son as máis frecuentes.

O coma é xa que logo unha síndrome. Na Clasificación internacional de trastornos da saúde (CIE-10) asígnaselle a letra "R" (síntomas e diagnósticos). O coma é unha expresión dun forte trastorno das funcións cerebrais e xa que logo con perigo de morte. O desenvolvemento (prognóstico) do paciente en coma é dependente das enfermidades subxacentes e da asistencia médica.
Interkosmos 11

**Interkosmos 11** (Интеркосмос 11 en ruso), tamén denominado **DS-U3-IK Nº 4**, foi un satélite artificial soviético lanzado o 17 de maio de 1974 mediante un foguete Kosmos 3M desde a base de Kapustin Yar.

## Características 
Interkosmos 11 foi o cuarto membro da serie de satélites DS-U3-IK e estaba adicado ó estudo da magnetosfera e a atmosfera superior terrestre. Estaba enmarcado dentro do programa de colaboración internacional Interkosmos entre a Unión Soviética e outros países.

Foi inxectado nunha órbita inicial de 511&nbsp;km de apoxeo e 483&nbsp;km de perixeo, cunha inclinación orbital de 50,6 graos e un período de 94,5 minutos. Reentrou na atmosfera o 6 de setembro de 1979.

## Notas 
## Véxase tamén 
### Bibliografía 
* 
*

### Outros artigos 
* DS-U3-IK
* Interkosmos 1
* Interkosmos 4
* Interkosmos 7
* Interkosmos 16
DS-U3-S

**DS-U3-S** foi o nome dun modelo de satélites artificiais soviético adicado á observación do Sol en diferentes lonxitudes de onda.

En total lanzáronse dous satélites da serie DS-U3-S, os dous exitosos. Foron lanzados desde a base de Kapustin Yar mediante foguetes Kosmos 2I.

## Historial de lanzamentos 
## Notas
Misfits

**Misfits** é unha banda estadounidense de horror punk procedente de Lodi, New Jersey e formada en 1977. Adoita ser recoñecida como a proxenitora do subxénero horror punk, que mestura punk rock e outras influncias musicais cunha estética de películas de terror. O grupo tivo unha formación flutuante durante os seus primeiros seis anos de vida, co seu creador Glenn Danzig e o baixista Jerry Only como únicos membros constantes. Durante ese tempo editaron varios EP's e sinxelos e, co irmán de Only, Doyle, como guitarrista, os álbums *Walk Among Us* (1982) e *Earth A.D./Wolfs Blood* (1983), ámbolos dous considerados pedras angulares do movemento hardcore punk de comezos dos anos 80. The Misfits separaríase en 1983 e Danzig formaría Samhain e posteriormente Danzig. Publicáronse varios discos de material inédito e reedicións tras a disolución da banda, e a súa música foi moi influente no punk rock, o heavy metal e o rock alternativo de finais dos 90 e principios dos anos 2000.

Despois dunha serie de batallas legais con Danzig, Only e Doyle recuperaron os dereitos para gravar e actuar como The Misfits. Os dous formaron unha nova versión da banda en 1995 co vocalista Michale Graves e o batería Dr. Chud. Esta encarnación do grupo está máis enraizada no heavy metal, e publicou os álbums *American Psycho* (1997) e *Famous Monsters* (1999) antes de disolverse no ano 2000. Jerry Only pasouse entón ás voces e recrutou ao antigo guitarrista de Black Flag Dez Cadena e ao antigo batería dos Ramones Marky Ramone para unha xira de 25 aniversario da banda. Esta formación editou un álbum de versións titulado *Project 1950* e xirou durante varios anos. No 2005 foi substituído por Robo, que tocara en Black Flag a comezos dos 80 e tamén estivera nos Misfits entre 1982 e 1983. A banda editou entón o sinxelo "Land of the Dead" no 2009. A actual formación do grupo, composta por Only, Cadena e o batería Eric "Chupacabra" Arce, publicou o álbum ''The Devil's Rain'' en outubro do ano 2011.

## Discografía 
## Véxase tamén 
### Ligazóns externas 
* Páxina oficial
Hexanchus

***Hexanchus*** é un xénero da familia dos hexánquidos (*Hexanchidae*), da orde dos hexanquiformes (*Hexanchiformes*) que inclúe dúas especies.

Teñen seis pares de fendeduras branquiais.

## Sinónimos 
* *Hexanchias* Swainson, 1838
* *Hexancus* Agassiz, 1846
* *Notidanus* Cuvier, 1816 

## Especies 
* *Hexanchus griseus*, (Bonnaterre, 1788) (o bocadoce)
* *Hexanchus nakamurai* Teng, 1962 (o bocadoce de ollos grandes)

## Notas 
## Véxase tamén 
### Outros artigos 
* Tiburóns
* Hexanquiformes
* Hexánquidos
* Bocadoce
Coquimbo

**Coquimbo** é un municipio, comuna e cidade de Chile, que xunto coa comuna de La Serena forman a conurbación do Gran La Serena. A súa área é de 1.429&nbsp;km2 e segundo estimacións de 2012, a cidade tiña 202.287 habitantes.

## Véxase tamén 
### Outros artigos 
* Rexión de Coquimbo

### Ligazóns externas 
* O Municipio da comuna  .
Francisco Conde López

**Francisco José Conde López**, nado en Monforte de Lemos en 1968, é un economista e político galego.

## Traxectoria profesional 
Doutor en Ciencias Económicas e Empresariais pola Universidade Complutense. Profesor de Estrutura Económica na Universidade San Pablo CEU dende 1995. Foi director da Aula de Estudos Europeos Robert Schuman e secretario do Instituto de Estudos Europeos. Vicedecano da Facultade de Económicas da Universidade San Pablo CEU (2002-2004), director de Relacións Internacionais (2004-2005) e vicerreitor de Relacións Internacionais (2005-2009).

## Traxectoria política 
Trala vitoria do PP nas eleccións autonómicas do 2009, foi nomeado asesor do Presidente da Xunta, Alberto Núñez Feijóo. O 2 de decembro de 2012 foi nomeado conselleiro de Economía e Industria.

Conde converteuse nun dos conselleiros con máis peso dos executivos de Feijoo. En setembro de 2020 foi nomeado vicepresidente económico da Xunta, a carón de Alfonso Rueda. O seu nome chegou mesmo a soar como sucesor de Feijoo trala dimisión deste como presidente da Xunta a inicios do 2022.

Baixo a presidencia de Alfonso Rueda, Conde continuou como Conselleiro de Economía até xuño de 2023, en que dimitiu para encabezar a listaxe do PP pola provincia de Lugo ás eleccións xerais. En agosto dese ano converteuse en deputado no Congreso. 

## Notas 
## Véxase tamén 
### Ligazóns externas 
* Artigo biográfico  
* Biografía na Xunta de Galicia 
* Web oficial da Consellería de Economía e Industria 
* *Francisco Conde López: El hombre tranquilo en la sombra pasa a la primera línea*
100 das especies exóticas invasoras máis daniñas do mundo

[miniatura|A [Boiga irregularis|cobra arbórea marrón (*Boiga irregularis*) é coñecida  por exterminar as aves forestais nativas de Guam case na súa totalidade.]]
**100 das especies exóticas invasoras máis daniñas do mundo**  é unha listaxe elaborada polo Grupo Especialista de Especies Invasoras (GEEI) da Comisión de Supervivencia de Especies (CSE) da Unión Internacional para a Conservación da Natureza (UICN), co fin de concienciar sobre a complexidade, importancia e consecuencia das especies exóticas invasoras. Foi citada en diversos traballos científicos.

Os criterios seguidos para elaborar a listaxe foron:
* Severidade do impacto da especie sobre a biodiversidade ou as actividades humanas.
* Ser exemplos ilustrativos de importantes temas relacionados coas invasións biolóxicas.

Para que os exemplos fosen o máis variados posíbel, só se incluíu unha especie por xénero; por iso, que unha especie non estea incluída nesta listaxe, non indica que o seu dano ao medio ambiente sexa menor.

A seguir inclúese a listaxe completa das especies que figuran na publicación elaborada pola UICN. A columna «Motivo» é unha ligazón coa ficha da *Global Invasive Species Database* onde se detalla a ecoloxía e maila distribución da especie, así como os motivos para a súa inclusión na listaxe.

## Listaxe 
## Notas 
## Véxase tamén 
### Outros artigos
*Especie invasora
*Flora invasora de Galicia
O Pardiñeiro, Fisteus, Curtis

**O Pardiñeiro** é un lugar da parroquia de Fisteus no concello coruñés de Curtis da comarca de Betanzos.

## Patrimonio 
* Mámoa do Pardiñeiro

## Notas 
## Lugares e parroquias 
### Lugares de Fisteus 
### Parroquias de Curtis
Pumares, Cadós, Bande

**Pumares** é un lugar da parroquia de Cadós no concello ourensán de Bande na comarca da Baixa Limia. Estaba deshabitado no ano 2011 segundo datos do INE e do IGE.
## Lugares e parroquias 
### Lugares de Bande 
### Parroquias de Bande 
## Notas
Manuel Brañas Cancelo

**Manuel Brañas Cancelo**, nado en Serantes en 1909 e finado en Vigo o 19 de xaneiro de 2012, foi un militante galeguista.

## Traxectoria 
Estudou na Escola de Maquinistas da Armada de Ferrol. Foi simpatizante do Partido Galeguista. Maquinista terceiro da Armada destinado no Polígono de tiro naval Janer e dende xullo de 1935 no canoneiro Cánovas del Castillo. Logo do golpe de Estado do 18 de xullo de 1936, por lealdade á república e ao goberno legal, negouse a integrarse no exército rebelde. Estivo preso no buque prisión Plus Ultra, acusado de desafecto á rebelión. Foi desterrado a Haro. En 1939 foi separado do servizo como terceiro maquinista da Armada. Despois da guerra colaborou con Isidro Parga Pondal na empresa Kaolines de Laxe e máis tarde traballou en Pescanova.

## Vida persoal 
Casou en Vimianzo con Benedicta Pérez Lema en 1946, e foi pai de Manuel e Xosé María Brañas Pérez.

## Notas 
## Véxase tamén 
### Ligazóns externas 
* Aqueles mozos galeguistas: Os irmáns Brañas
O Fontelo, Aiazo, Frades

**O Fontelo** é un lugar da parroquia de Aiazo no concello coruñés de Frades da comarca de Ordes. Tiña 77 habitantes no ano 2024 segundo datos do INE, dos cales 43 eran homes e 34 eran mulleres.

## Notas 
## Lugares e parroquias 
### Lugares de Aiazo 
### Parroquias de Frades
A Igrexa, Céltigos, Frades

**A Igrexa** é un lugar da parroquia de Céltigos no concello coruñés de Frades da comarca de Ordes. Segundo o INE en 2011 tiña once habitantes (catro homes e sete mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Xulián de Céltigos.

## Lugares e parroquias 
### Lugares de Céltigos 
### Parroquias de Frades 
## Notas
A Ponte Liñares, Güín, Bande

dereita|miniatura|Capela da Nosa Señora da Ascensión.
**A Ponte Liñares** (tamén coñecido como **A Feira Nova**) é un lugar da parroquia de Güín no concello ourensán de Bande na comarca da Baixa Limia. Segundo o INE e o IGE en 2011  tiña doce habitantes (sete homes e cinco mulleres), un máis ca en 2010 (seis homes e cinco mulleres nese ano).

## Toponimia
O topónimo **A Ponte Liñares** fai referencia á ponte que atravesa o río Limia, a carón da aldea.

## Patrimonio
Capela da Nosa Señora da Ascensión. Preto dela hai un peto de ánimas.

## Lugares e parroquias 
### Lugares de Bande 
### Parroquias de Bande 
## Notas
Cimadevila, Frades, Frades

**Cimadevila** é un lugar da parroquia de Frades no concello coruñés de Frades da comarca de Ordes. Segundo o INE en 2023 tiña 22 habitantes (11 homes e 11 mulleres).

Neste lugar está a casa consistorial.

## Notas 
## Lugares e parroquias 
### Lugares de Frades 
### Parroquias de Frades
FK Bačka Bačka Palanka

O **FK Bačka** o **OFK Bačka** (en serbio: *Фудбалски клуб Бачка*; é un club de fútbol serbio con sede na cidade de Bačka Palanka. Foi fundado o de 1945.
San Amaro (homónimos)

Como topónimo **San Amaro** pode referirse a:

;En Galiza
***San Amaro**, concello da comarca do Carballiño;
***San Amaro**, lugar da parroquia da Arnoia, no concello da Arnoia;
***San Amaro**, lugar da parroquia de Barbadás, no concello de Barbadás;
***San Amaro**, lugar da parroquia de Portela, no concello de Barro;
***San Amaro**, lugar da parroquia de Traspielas, no concello de Fornelos de Montes;
***San Amaro**, lugar da parroquia de Frades, no concello de Frades;
***San Amaro**, lugar da parroquia de Santo André de Castro, no concello de Lugo;
***San Amaro**, lugar da parroquia de Meaño, no concello de Meaño;
***San Amaro**, lugar da parroquia de Crespos, no concello de Padrenda;
***San Amaro**, lugar da parroquia de Lesón, no concello da Pobra do Caramiñal;
***San Amaro**, lugar da parroquia de Mourente, no concello de Pontevedra;
***San Amaro**, lugar da parroquia de Beariz, no concello de San Amaro;
***San Amaro**, lugar da parroquia de Matamá, no concello de Vigo;
***O San Amaro**, lugar da parroquia de Barcia de Mera, no concello de Covelo.

;Praia de Galiza
***Praia de San Amaro**, praia urbana da Coruña.

;Deportes
***Club do Mar de San Amaro**, club deportivo e social da Coruña.

## Véxase tamén
### Outros artigos
***Cemiterio de Santo Amaro** na Coruña;
***Cemiterio de Santo Amaro** en Pontevedra;
***San Amaro**, marca de cervexa da localidade de Redondela.
Ponte da ría de Ferrol

A **ponte da ría de Ferrol** (nome non oficial) é unha ponte da autoestrada AP-9 que comunica os concellos de Neda e Narón sobre a ría de Xuvia, a ponte é libre de peaxe.

## Historia 
A construción da autoestrada ata Ferrol era unha vella reivindicación de ferrolterra, houbo que esperar ata o 15 de decembro de 2003 para a súa inauguración. Esta nova ponte dende Neda ata Narón cruzaba a ría de Xuvia cunha ponte de máis dun km de longo sobre piares.

A ponte está limitada a 100&nbsp;km/h polo tamaño das beiravías. No lado de Neda tamén ten accesos dirección Fene. No lado de Narón ten saídas para Xuvia onde está Megasa e A Gándara e o seu polígono.

## Galería de Imaxes 

Ficheiro:Ponte de Neda AP9 Xuvia.jpg|Ponte sobre a ría de Xuvia.

## Notas
Ribas, Calvos, Bande

**Ribas** é un lugar da parroquia de Calvos no concello ourensán de Bande na comarca da Baixa Limia. Tiña 53 habitantes no ano 2011 segundo datos do INE e do IGE, dos cales 28 eran homes e 25 mulleres. Iso supón un aumento da poboación respecto a 2010, cando tiña 52 habitantes (28 homes e 24 mulleres).
## Lugares e parroquias 
### Lugares de Bande 
### Parroquias de Bande 
## Notas 
## Véxase tamén 
### Outros artigos 
* Lugares de Bande
Neurosis

**Neurosis** é unha banda estadounidense de post-metal procedente de Oakland (California). Formarona no ano 1985 o guitarrista Scott Kelly, o baixista Dave Edwardson, e o batería Jason Roeder, inicialmente como un grupo de crust punk. Chad Salter uniuse como segundo guitarrista e apareceu no seu álbum de estrea en 1987, *Pain of Mind*, e despois Steve Von Till substituíuno en 1989. Ao ano seguinte, a formación ampliouse aínda máis para incluír un teclista e un artista visual. Comezando co seu terceiro álbum *Souls at Zero* (1992), Neurosis transformou o seu son hardcore incorporando diversas influencias como o doom metal e a música industrial, chegando a ter un papel destacado na aparición dos xéneros post-metal e sludge metal.

A formación da banda estabilizouse en 1995 coa incorporación de Noah Landis, que substituíu a Simon McIlroy nos teclados e na electrónica. Ese mesmo ano formaron o grupo de música experimental Tribes of Neurot e, en 1999, o selo discográfico Neurot Recordings. Esta formación permaneceu estable ata 2019, cando a banda se separou de Kelly despois de descubrir o seu historial de violencia doméstica contra a súa familia, aínda que isto non sairía á luz ata agosto de 2022 por respecto á privacidade dos membros da familia de Kelly. O grupo estivo en pausa desde entón e, no presente, non hai información sobre se continuará ou se disolverá.

Neurosis obtivo o recoñecemento da crítica ao longo dos seus 11 álbums de estudio. A BBC recoñeceulles o mérito de levar "a música heavy a espazos previamente inimaxinables... [e dar forma] á resposta definitiva do metal ao século XXI".

## Discografía 
## Véxase tamén 
### Ligazóns externas 
* Páxina oficial
Stereolab

**Stereolab** é unha banda de música alternativa inglesa formada en 1990 en Londres. Orixinalmente estaba composta pola parella de compositores formada por Tim Gane (guitarra e teclados) e Lætitia Sadier (voces, teclados e guitarra), que se mantiveron á fronte do grupo a través dos múltiples cambios na formación. Outros membros destacables son Mary Hansen (coros, telados e guitarra), que estivo dende 1992 ata a súa morte en 2002, e Andy Ramsay (batería), que se uniu en 1993 e aínda está actualmente en Stereolab.

## Discografía 
## Véxase tamén 
### Ligazóns externas 
* Páxina oficial
Autillo de Campos

**Autillo de Campos** é un concello español da provincia de Palencia (Castela e León). A súa poboación é de 150 habitantes (INE 2011).

## Véxase tamén 
### Ligazóns externas 
* Páxina oficial do concello
Roxy Music

**Roxy Music** é unha banda inglesa de art rock formada en novembro de 1970 por Bryan Ferry, que se converteu no vocalista e principal compositor, e polo baixista Graham Simpson. Os outros membros son Phil Manzanera (guitarra), Andy Mackay (saxofón e óboe) e Paul Thompson (batería e percusión). Antigos compoñentes da banda foron Brian Eno (sintetizadores) e Eddie Jobson (sintetizadores e violín). Malia que o grupo parou as súas actividades en 1983, reuniuse para unha xira no 2001, e veñen tocando xuntos intermitentemente dende entón.

Roxy Music acadou o éxito no Reino Unido, Europa e Australia durante a década de 1970 e comezos da de 1980, comezando co seu álbum de estrea, *Roxy Music*, publicado en 1972. A banda foi moi influente como principais expoñentes dos elementos máis experimentais e sofisticados do glam, ademais de ser unha influencia significativa no primeiro punk rock británico. Tamén foi un modelo para moitos artistas de New Wave e os grupos de electrónica experimental de principios dos 80. Roxy Music distínguese pola súa sofisticación visual e musical, e a súa preocupación polo estilo e o glamour. Ferry e Eno tamén tiveron unhas influentes carreiras en solitario, converténdose o segundo nun importante produtor nos últimos anos do século XX.

A revista *Rolling Stone* colocou a Roxy Music no número 98 da súa lista dos 100 mellores artistas de todos os tempos. A súa música estvo influenciada por artistas británicos da época como os Beatles, que era a banda favorita de Ferry, King Crimson, David Bowie, Elton John, Pink Floyd, The Kinks, The Move, The Rolling Stones, Traffic, The Who, The Creation e The Pretty Things. Os "tratamentos" de Eno estiveron influenciados polo so de The Velvet Underground.

Un novo álbum de estudio, que sería o noveno, comezou a gravarse no ano 2005. Tería sido o primeiro traballo da banda con Brian Eno dende 1973, que compuxera dous temas ademais de tocar os teclados. Porén, Bryan Ferry finalmente confirmou que o material gravado nesas sesións sería publicado como un álbum en solitario de Ferry, con Eno tocando nun feixe de cancións, e tamén dixo que non cría que volvesen a gravar como Roxy Music novamente.

## Discografía 
## Véxase tamén 
### Ligazóns externas 
* Páxina oficial
¡Uno!

***¡Uno!*** é o noveno álbum da banda estadounidense de punk rock Green Day, publicado o 21 de setembro do 2012 a través do selo Reprise Records. Trátase do primeiro dos tres álbums que conforman a triloxía *¡Uno!*, *¡Dos!*, *¡Tré!*, unha serie de álbums de estudio lanzados entre setembro e decembro do 2012. Green Day gravou o disco dende febreiro ata xuño dese ano nos Jingletown Studios en Oakland (California). Este é o primeiro álbum da banda gravado como cuarteto, xa que o guitarrista de xira Jason White uniuse no estudio para darlle ás gravacións unha sensación máis de directo.

Tras o seu lanzamento, *¡Uno!* tivo polo xeral recensións positivas dos críticos musicais. Estreouse no número 2 da lista estadounidense *Billboard 200*, e vendeu na primeira semana 139.000 copias. O álbum tamén acadou o *top 10* nas listas de varios países.

## Listaxe de cancións 
## Notas
Érguete!!

***Érguete!!*** é o único álbum de estudio da banda galega de ska Xenreira, editado no ano 1997 a través de Edicións do Cumio. O disco foi gravado en só tres días baixo a produción de Kaki Arkarazo, membro de Negu Gorriak e Nación Reixa. No álbum colaboran distintos músicos como Uxía Pedreira e Ramón Piñeiro da banda Chouteira, Mini de Fuxan os Ventos e o Serxio de Nen@s da Revolta.

O tema "Acción Galega" é un poema do libro *Da terra asoballada* de Ramón Cabanillas.

## Listaxe de cancións 
## Notas
Live from Camp X-Ray

***Live from Camp X-Ray*** é o sétimo álbum de estudio da banda estadounidense de punk rock Rocket from the Crypt, editado o 22 de outubro do 2002 a través do selo Vagrant Records. Trátase do derradeiro álbum de estudio da banda, xa que se separarían en Halloween do 2005. Ao contrario do que suxire o seu título, non se trata dun álbum ao vivo.

Aínda que polo xeral o álbum tivo boas críticas, moitos consumidores foron confundidos polo título e asumiron que se trataba dun disco ao vivo. O título realmente fai referencia ao Camp X-Ray, as instalacións de detención temporal situadas na base estadounidense de Guantánamo. Algúns seareiros e críticos expresaron a súa desconformidade coa lonxitude do disco, afirmando que 26 minutos de reprodución non era suficiente para un álbum completo, e que agardaban un traballo máis creativo por parte da banda. Nesa época, porén, os membros do grupo estraban traballando intensamente noutros proxectos (sobre todo o vocalista e guitarrista John Reis, que estaba ao mesmo tempo tocando en Hot Snakes e Sultans e dirixindo o selo Swami Records), e non estaban tan involucrados creativamente en Rocket from the Crypt como no pasado.

## Listaxe de cancións 
#"I'm Not Invisible"
#"Get Down"
#"I Can't Feel My Head"
#"Can You Hear It?"
#"I Wanna Know What I Wanna Know"
#"Bring Us Bullets"
#"Bucket of Piss"
#"Dumb Blind and Horny"
#"Outsider"
#"Too Many Balls"
Trofeo Cidade de Vigo 2005

A XXXV edición do Trofeo Cidade de Vigo celebrouse en Vigo o 18 de agosto de 2005 a partido único. O campión foi o Celta de Vigo..
## Participantes
## Encontro
## Notas
O Outeiro, Nigueiroá, Bande

**O Outeiro** é un lugar da parroquia de Nigueiroá no concello ourensán de Bande na comarca da Baixa Limia. Tiña 29 habitantes no ano 2011 segundo datos do INE e do IGE, dos cales 10 eran homes e 19 mulleres. Iso supón unha diminución da poboación respecto a 2010, cando tiña 31 habitantes (12 homes e 19 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Bande 
### Parroquias de Bande 
## Notas 
## Véxase tamén 
### Outros artigos 
* Lugares de Bande
Quintá, Nigueiroá, Bande

**Quintá** é un lugar da parroquia de Nigueiroá no concello ourensán de Bande na comarca da Baixa Limia. Segundo o INE e o IGE en 2011 tiña dez habitantes (cinco homes e cinco mulleres), tres menos ca en 2010 (oito homes e cinco mulleres nese ano).

## Patrimonio
Capela de San Roque.

## Lugares e parroquias 
### Lugares de Bande 
### Parroquias de Bande 
## Notas 
## Véxase tamén 
### Outros artigos 
* Lugares de Bande
Val do Ebro

O **val do Ebro** ou **depresión do Ebro** é unha ampla rexión do nordés da Península Ibérica por onde discorre o río Ebro. O Ebro nace no Cordal Cantábrico e desemboca no mar Mediterráneo. O val do Ebro está limitado pola cordilleira dos Pireneos ao norte, o Sistema Ibérico ao sur e as Cordilleiras Costeiras Catalás ao leste.

## Espazo físico 
A depresión do río Ebro está situada na contorna de devandito río, é dicir, no nordés da Península Ibérica. Desde a serra de Híjar ata Tortosa ten unha superficie aproximada de 40.000&nbsp;km² e unha lonxitude de 840&nbsp;km. Esténdese de oeste a leste polas comunidades autónomas de Cantabria, leste de Castela e León nas provincias de Burgos e Soria, sur do País Vasco en Áraba, A Rioxa, Navarra, Aragón, Cataluña e norte da Comunidade Valenciana na provincia de Castelló, acabando no mar Mediterráneo. No seu límite norte están os Pireneos, no leste limita coas Cordilleiras Costeiras Catalás, e no sur e oeste co Sistema Ibérico. A depresión ten unha altura media de 200 metros sobre o nivel do mar, o que destaca coas grandes elevacións que a rodean. Na desembocadura do río está o delta do Ebro, un espazo protexido co Parque natural do Delta do Ebro. Ten depósitos de conglomerados mariños e continentais, de gran grosor nos bordos montañosos e de menor espesor no centro da depresión. A variedade na dureza dos materiais e o clima árido deron lugar a diferentes formas de relevo. O río Ebro está situado sobre a falla entre a Península Ibérica e o continente europeo coincidindo co leito dun antigo mar, posteriormente convertido en lago, que intermitentemente separaba a illa ibérica, e a Península Ibérica unida a África, de Europa.

Na primeira parte do seu curso e na cabeceira dos seus afluentes, a vexetación asociada son pastos, faiais e carballeiras, plantas que necesitan moita humidade. Cando os ríos deixan os altos cumes para entrar na Depresión, o clima vaise facendo progresivamente máis continental e xa que logo máis seco e extremo nas súas temperaturas; e finalmente cando excede Mequinenza e entra na área catalá o clima convértese en mediterráneo.

## Véxase tamén 
*Río Ebro
*Delta do Ebro
Fervenza, O Ribeiro, Bande

**Fervenza** é un lugar da parroquia do Ribeiro no concello ourensán de Bande na comarca da Baixa Limia. Segundo o INE e do IGE en 2011 tiña 26 habitantes (dez homes e dezaseis mulleres), un máis ca en 2010 (9 homes e 16 mulleres).

## Lugares e parroquias 
### Lugares de Bande 
### Parroquias de Bande 
## Notas
Anxos Romeo

**Anxos Romeo Barreiro**, nada na Estrada en 1965, é unha escritora galega.

## Traxectoria 
Poeta e pintora, ten realizado estudos na Facultade de Belas Artes de Pontevedra. Na súa faceta plástica ten participado en varias exposicións colectivas e individuais nesa cidade e en Vigo.

## Obra 
### Poesía 
* *A estatua*, 1996, Espiral Maior.

### Narrativa 
* *Ollos de sal*, 1998, Xerais.

### Obras colectivas 
* *Poesía contemporánea. Tabeirós-Terra de Montes*, 2005, Fervenza.

## Premios 
* Accésit do Premio Espiral Maior de Poesía no 1995, por *A estatua*.
Porto Quintela, Santa Comba, Bande

**Porto Quintela** é un lugar da parroquia de Santa Comba no concello ourensán de Bande na comarca da Baixa Limia. Segundo o Instituto Galego de Estatística, en 2024 tiña 2 habitantes (1 home e 1 muller), o que supón un aumento con respecto a 2011, cando estaba deshabitado.

## Notas 
## Lugares e parroquias 
### Lugares de Bande 
### Parroquias de Bande
Ámbito metropolitano de Barcelona

dereita|miniatura|200px|
O **Ámbito metropolitano de Barcelona** (en catalán: *Àmbit metropolità de Barcelona*) é un dos oito ámbitos funcionais territoriais (AFT) definidos no Plan territorial xeral de Cataluña, para un hipotético desenvolvemento da Comunidade Autónoma en vigairías.

É unha área xeográfica de alta densidade de poboación situada no centro-leste de Cataluña, ao redor da capital da comunidade autónoma. Segundo a definición oficial desta veguería, a súa poboación a 1 de xaneiro de 2010 era de 5.012.961 habitantes, nunha superficie de 3.236&nbsp;km² e cunha densidade de poboación de 1.549 hab/km². Trátase dunha definición máis extensa da área metropolitana de Barcelona.

Intégrano as comarcas de Alt Penedès, Baix Llobregat, Barcelonès, Garraf, Maresme, Vallès Occidental e Vallès Oriental, é dicir, o conxunto formado pola cidade de Barcelona e a súa área de influencia en termos económicos e de mercado de traballo.

## Notas 
## Véxase tamén 
* Barcelona
* Área metropolitana de Barcelona
Almoite, Almoite, Baños de Molgas

**Almoite** é un lugar da parroquia de Almoite no concello ourensán de Baños de Molgas na comarca de Allariz - Maceda. Tiña 152 habitantes no ano 2011 segundo datos do INE e do IGE, dos cales 72 eran homes e 80 mulleres. Iso supón unha diminución da poboación respecto a 2010, cando tiña 148 habitantes (72 homes e 76 mulleres).
## Lugares e parroquias
### Lugares de Baños de Molgas
### Parroquias de Baños de Molgas
## Notas
## Véxase tamén 
### Outros artigos 
* Lugares de Baños de Molgas
Outeiro, Ambía, Baños de Molgas

**Outeiro** é un lugar da parroquia de Ambía no concello ourensán de Baños de Molgas na comarca de Allariz - Maceda. Tiña 13 habitantes no ano 2011 segundo datos do INE e do IGE, dos cales 6 eran homes e 7 mulleres. Iso supón un mantemento da poboación respecto a 2010, cando tiña 13 habitantes (6 homes e 7 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Baños de Molgas 
### Parroquias de Baños de Molgas 
## Notas
Atrio (arquitectura)

miniatura|Atrio etrusco

O **atrio** constituía na arquitectura romana o espazo central da gran casa romana coñecida como *domus*, tiña forma cuadrangular e constituía ao primeiro o núcleo central, era o lugar que daba luz á casa por medio dunha abertura no teito denominada *compluvium*, debaixo estaba o *impluvium*, unha especie de estanque rectangular deseñado para recoller a auga da chuvia. Posteriormente o atrio acabou por se converter nunha especie de patio interior pasando a ser o espazo central o *tablinum*. A súa orixe está nas casas etruscas e tras pasar á arquitectura paleocristiá deu orixe ao adro das igrexas cristiás.

[miniatura|left|*[Atrium corinthicum* de Vaison-la-Romaine]]

### Tipos 
miniatura|

* O atrium etrusco ou *atrium tuscanicum* constituía o tipo máis sinxelo e o máis antigo, de orixe etrusca carecía de columnas e o tellado descansaba en catro trabes. 
* O *atrium tetrastylicum* tiña catro columnas, cada unha nun recanto do impluvium
* O *atrium corinthicum* era semellante ao anterior pero máis grande, con máis columnas e a maior distancia do impluvium
* O *atrium testudinatum* carecía de compluvium, cubríndose todo o cuarto co tellado.

## Galería de imaxes 
right|miniatura|Atrio na Universidade de Lund

Ficheiro:Atrium impluviatumum.png|*Atrium impluviatum*
Ficheiro:Atrium displuviatumum.png|*Atrium displuviatum*
Ficheiro:Atrium tetrastylicum.png|*Atrium tetrastylicum*
Ficheiro:Atrium corinthicum.png|*Atrium corinthicum*
As Penas, Ambía, Baños de Molgas

**As Penas** é un lugar da parroquia de Ambía no concello ourensán de Baños de Molgas na comarca de Allariz - Maceda. Segundo o INE e o IGE en 2011 tiña dous habitantes (un home e unha muller), o mesmo número ca en 2010, cando estaba poboado por dúas mulleres.

## Lugares e parroquias 
### Lugares de Baños de Molgas 
### Parroquias de Baños de Molgas 
## Notas
A Acea, Ambía, Baños de Molgas

**A Acea** é un lugar da parroquia de Ambía no concello ourensán de Baños de Molgas na comarca de Allariz - Maceda. Tiña 6 habitantes no ano 2011 segundo datos do INE e do IGE, dos cales 4 eran homes e 2 mulleres. Iso supón un aumento da poboación respecto a 2010, cando tiña 5 habitantes (3 homes e 2 mulleres).

## Toponimia 
O topónimo **Acea** (do árabe *as-sâniya*) fai referencia á presenza dunha acea, un  muíño hidráulico destinado a moer gran para obter fariña.

## Lugares e parroquias 
### Lugares de Baños de Molgas 
### Parroquias de Baños de Molgas 
## Notas
A Igrexa, Calvos, Bande

**A Igrexa** é un lugar da parroquia de Calvos no concello ourensán de Bande na comarca da Baixa Limia. Tiña 23 habitantes no ano 2011 segundo datos do INE e do IGE, dos cales 11 eran homes e 12 mulleres. Iso supón un mantemento da poboación respecto a 2010, cando tiña 23 habitantes (11 homes e 12 mulleres).

## Toponimia 
O topónimo **A Igrexa** procede do latín , o lugar da igrexa, e débese á presenza no lugar da igrexa de Santiago de Calvos.

## Lugares e parroquias 
### Lugares de Bande 
### Parroquias de Bande 
## Notas 
## Véxase tamén 
### Outros artigos 
* Lugares de Bande
The Twilight Saga: Breaking Dawn – Part 1

***The Twilight Saga: Breaking Dawn – Part 1*** é un filme estadounidense dirixido por Bill Condon que se estreou no 2011. É o primeiro dos dous filmes baseados na novela de Stephenie Meyer *Breaking Dawn*.

## Sinopse 
O amor que Edward e Bella senten o un polo outro sélase coa celebración dunha gran cerimonia de voda organizada por Alice. Durante a lúa de mel, Bella queda embarazada. O rápido crecemento do feto, metade humano metade vampiro, afecta gravemente á súa saúde, levándoa ó bordo da morte.

## Personaxes 
* Kristen Stewart como Bella Swan/Cullen
* Robert Pattinson como Edward Cullen
* Taylor Lautner como Jacob Black
* Peter Facinelli como Carlisle Cullen
* Elizabeth Reaser como Esme Cullen
* Ashley Greene como Alice Cullen
* Kellan Lutz como Emmett Cullen
* Nikki Reed como Rosalie Hale
* Jackson Rathbone como Jasper Hale
* Billy Burke como Charlie Swan
* Sarah Clarke como Renée Dwyer
* Julia Jones como Leah Clearwater
* Booboo Stewart como Seth Clearwater
* MyAnna Buring como Tanya
* Maggie Grace como Irina
* Casey LaBow como Kate
* Michael Sheen como Aro
* Jamie Campbell Bower como Caius
* Christopher Heyerdahl como Marcus
* Chaske Spencer como Sam Uley
* Christian Camargo como Eleazar
* Mía Maestro como Carmen

## Galardóns e nomeamentos 
* 2011: Premios Razzie: 8 nomeamentos, incluíndo peor filme, director e guión.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes